கேள்வி: தூங்கலோசை குறித்து விரிவாக சொல்லுங்கள்.
பதில்: வஞ்சிப்பாவிற்கான ஓசை (யாப்பிலக்கணம்) தூங்கலோசை. தூங்கல் என்னும் சொல் தொங்குதலைக் குறிக்கும். தூக்கணங் குரீஇத் தூங்கு கூடு ஏய்ப்ப (புறநானூறு 225) தொங்கும் ஊஞ்சலில் ஆடுவது போலத் தூங்கும்-ஓசையைத் தூங்கலோசை என்றனர். இது கலித்தளை கொண்டு நடக்கும் துள்ளலோசைக்கு எதிரான ஓசை. தூங்கலோசை மூன்று வகைப்படும்: ௧. ஏந்திசைத் தூங்கலோசை :ஏந்திசைத்தூங்கலோசை எனப்படுவது ஒன்றிய வஞ்சித்தளைகளை (கனி முன் நிரை) மட்டும் கொண்டிருக்கும். ௨. அகவல் தூங்கலோசை :அகவல் தூங்கலோசை எனப்படுவது ஒன்றாத வஞ்சித்தளைகளை (கனி முன் நேர்) மட்டும் கொண்டிருக்கும். ௩. பிரிந்திசைத் தூங்கலோசை :பிரிந்திசைத்தூங்கலோசை எனப்படுவது பல தளைகளும் கலந்து வரக்கூடியது.